גביע לייבר

גביע לייבר (באנגלית: Laver Cup) הוא טורניר ראווה שנתי קבוצתי בטניס, בו משחקות "נבחרת אירופה" (באנגלית: Team Europe), המורכבת מטניסאים ממדינות אירופה, ו"נבחרת העולם" (באנגלית: Team World) המורכבת מטניסאים ממדינות בשאר יבשות העולם.

הטורניר נוסד ב-2017 ונערך מדי שנה בסוף חודש ספטמבר, שבועיים לאחר אליפות ארצות הברית הפתוחה. הוא נקרא על שם טניסאי העבר האוסטרלי רוד לייבר, שנחשב בעיני רבים לאחד מגדולי הטניסאים בהיסטוריה. לייבר עצמו נוכח בטורנירים כאורח כבוד, ומעניק בסיומו את הגביע לנבחרת המנצחת.

מארגני הטורניר הם טניס אוסטרליה - איגוד הטניס האוסטרלי, טניסאי העבר ואיש העסקים הברזילאי ז'ורז'ה פאולו למאן, ו-TEAM8, חברת הניהול של טניסאי העבר רוג'ר פדרר.

נבחרת אירופה היא הזוכה המכהנת (2024) בפעם החמישית.

פורמט הטורניר והרכבי הנבחרות
הטורניר נערך במתכונת של 12 משחקים מקוצרים על פני שלושה ימים. בכל יום מתקיימים שלושה משחקי יחידים ומשחק זוגות אחד. משחק הזוגות נועל את שני הימים הראשונים, ופותח את היום השלישי. הניקוד הקבוצתי על ניצחון בכל משחק עולה ככל שהטורניר מתקדם – ניצחון ביום הראשון מעניק נקודה אחת, ביום השני שתי נקודות, וביום השלישי והמסיים – שלוש נקודות.

מיקום הטורניר משתנה מדי שנה בין עיר באירופה לעיר ביבשת אחרת.

בכל נבחרת שישה טניסאים פעילים ועוד טניסאי שמובא כמחליף למקרה של פציעה. כללי הטורניר קובעים שכל ששת הטניסאים חייבים לשחק לפחות משחק יחידים אחד, אך לא יותר משניים, במהלך הטורניר. כמו כן, לפחות ארבעה מששת הטניסאים חייבים להשתתף לפחות במשחק זוגות אחד.

לכל נבחרת ממונים קפטן וסגן קפטן, כשהקפטן יושב לצד שחקן נבחרתו במהלך ההפסקות בין המשחקונים, בדומה לנהוג במשחקי גביע דייוויס. שחקני הנבחרות רשאים לשבת לצד המגרש, לעודד את חבריהם לקבוצה ואף לתת להם עצות אימון במהלך המשחק.

המשחקים – הן ביחידים והם בזוגות – הם מקוצרים, מועתקים מהפורמט הנהוג במשחקי זוגות במרבית הטורנירים המקצוענים. שתי המערכות הראשונות הן מערכות מלאות, ובמידה וכל שחקן ניצח מערכה אחת – מתקיים במקום מערכה שלישית שובר שוויון מורחב, שבו על שחקן לצבור 10 נקודות עם יתרון של שתי נקודות לפחות, על מנת לנצח.

פרסים כספיים
לכל טניסאי מובטח שכר כספי הנגזר ממיקומו בדירוג העולמי. כמו כן משולם מענק קבוע וזהה לכל שחקני הנבחרת המנצחת.

כיוון שהטורניר הוא טורניר ראווה, הוא אינו מעניק נקודות דירוג בסבב ה-ATP.

הטורנירים
שמאל|ממוזער|250px|הנבחרות בגביע לייבר 2019 מוצגות לקהל. נבחרת העולם (באדום) מימין לשמאל: סגן הקפטן פטריק מקנרו, המחליף ג'ורדן תומפסון, ג'ק סוק, דניס שפובלוב, טיילור פריץ, ניק קיריוס, מילוש ראוניץ', ג'ון איזנר, הקפטן ג'ון מקנרו. נבחרת אירופה (בכחול) מימין לשמאל: הקפטן ביורן בורג, רוג'ר פדרר, רפאל נדאל, דומיניק תים, אלכסנדר זברב, סטפנוס ציציפס, פאביו פוניני, המחליף רוברטו באוטיסטה אגוט, סגן הקפטן תומאס אנקוויסט. במרכז - רוד לייבר.
גביע לייבר 2017

הטורניר נערך בין ה-22 ל-24 בספטמבר 2017 בפראג שבצ'כיה, באולם O2 ארנה.

נבחרת אירופה גברה על נבחרת העולם 9:15 וזכתה בגביע.

17px נבחרת אירופהקפטן:  ביורן בורגשחקןדירוג רפאל נדאל1 רוג'ר פדרר2 אלכסנדר זברב4 מארין צ'יליץ'5 דומיניק תים7 תומאש ברדיך1917px נבחרת העולםקפטן:  ג'ון מקנרושחקןדירוג סם קוורי16 ג'ון איזנר17 ניק קיריוס20 ג'ק סוק21 דניס שפובלוב51 פרנסס טיאפו72

גביע לייבר 2018

הטורניר נערך בין ה-21 ל-23 בספטמבר 2018 בשיקגו, אילינוי שבארצות הברית, באולם יונייטד סנטר.

נבחרת אירופה גברה על נבחרת העולם 8:13 וזכתה בגביע.

17px נבחרת אירופהקפטן:  ביורן בורגשחקןדירוג רוג'ר פדרר2 נובאק ג'וקוביץ'3 אלכסנדר זברב5 גריגור דימיטרוב7 דויד גופן11 קייל אדמונד1617px נבחרת העולםקפטן:  ג'ון מקנרושחקןדירוג קווין אנדרסון9 ג'ון איזנר10 דייגו שוורצמן14 ג'ק סוק17 ניק קיריוס27 פרנסס טיאפו40

גביע לייבר 2019

הטורניר נערך בין 20 ל-22 בספטמבר 2019 בז'נבה שבשווייץ, במרכז הכנסים פלקספו.

נבחרת אירופה גברה על נבחרת העולם 11:13 וזכתה בגביע.

17px נבחרת אירופהקפטן:  ביורן בורגשחקןדירוג רפאל נדאל2 רוג'ר פדרר3 דומיניק תים5 אלכסנדר זברב5 סטפנוס ציציפס7 פאביו פוניני1117px נבחרת העולםקפטן:  ג'ון מקנרושחקןדירוג ג'ון איזנר20 מילוש ראוניץ'24 ניק קיריוס27 טיילור פריץ30 דניס שפובלוב33 ג'ק סוק210

גביע לייבר 2021

הטורניר נועד בתחילה להיערך בין 25 ל-27 בספטמבר 2020 בבוסטון, מסצ'וסטס שבארצות הברית, באולם טי די גארדן. עקב התפרצות מגפת הקורונה נדחה הטורניר, והוא נערך בין 24 ל-26 בספטמבר 2021, באותו המקום.

נבחרת אירופה גברה על נבחרת העולם 1:14 וזכתה בגביע.

17px נבחרת אירופהקפטן:  ביורן בורגשחקןדירוג דנייל מדבדב2 סטפנוס ציציפס3 אלכסנדר זברב4 אנדריי רובליוב5 מתאו ברטיני7 קספר רוד1017px נבחרת העולםקפטן:  ג'ון מקנרושחקןדירוג פליקס אוז'ה-אליאסים11 דניס שפובלוב12 דייגו שוורצמן13 ריילי אופלקה19 ג'ון איזנר22 ניק קיריוס86

גביע לייבר 2022

גביע לייבר 2022 נערך בלונדון, באולם O2 ארנה, בין 23 ל-25 בספטמבר 2022.

נבחרת העולם גברה על נבחרת אירופה 8:13 וזכתה בגביע בפעם הראשונה.

הטורניר היה גם הטורניר האחרון בקריירה של רוג'ר פדרר, ששיחק בו זוגות בלבד ביום הראשון, ולאחר מכן פרש רשמית מפעילות.
17px נבחרת אירופהקפטן:  ביורן בורגשחקןדירוג קספר רוד2 רפאל נדאל*3 סטפנוס ציציפס6 נובאק ג'וקוביץ'7 אנדי מארי43 רוג'ר פדרר*ללא מתאו ברטיני*15 קמרון נורי*817px נבחרת העולםקפטן:  ג'ון מקנרושחקןדירוג טיילור פריץ12 פליקס אוז'ה-אליאסים13 דייגו שוורצמן17 פרנסס טיאפו19 אלכס דה מינור22 ג'ק סוק128

רוג'ר פדרר ורפאל נדאל שיחקו זוגות בלבד ביום הראשון. המחליפים מתאו ברטיני וקמרון נורי החליפו אותם החל מהיום השני.

גביע לייבר 2023

גביע לייבר 2023 נערך בוונקובר שבקנדה, באולם רוג'רס ארנה, בין 22 ל-24 בספטמבר 2023.

נבחרת העולם גברה על נבחרת אירופה 2:13 וזכתה בגביע.

17px נבחרת אירופהקפטן:  ביורן בורגשחקןדירוג אנדריי רובליוב6 קספר רוד9 הוברט הורקץ'16 אלחנדרו דוידוביץ' פוקינה25 ארתור פיס44 גאל מונפיס14017px נבחרת העולםקפטן:  ג'ון מקנרושחקןדירוג טיילור פריץ8 פרנסס טיאפו11 טומי פול12 פליקס אוז'ה-אליאסים14 בן שלטון19 פרנסיסקו סרונדולו21

גביע לייבר 2024

גביע לייבר 2024 נערך בברלין שבגרמניה, באולם אובר ארנה, בין 20 ל-22 בספטמבר 2024.

נבחרת אירופה גברה על נבחרת העולם 11:13 וזכתה בגביע.
17px נבחרת אירופהקפטן:  ביורן בורגשחקןדירוג אלכסנדר זברב2 קרלוס אלקרס3 דנייל מדבדב5 קספר רוד8 גריגור דימיטרוב10 סטפנוס ציציפס1217px נבחרת העולםקפטן:  ג'ון מקנרושחקןדירוג טיילור פריץ7 פרנסס טיאפו16 בן שלטון17 אלחנדרו טבילו22 פרנסיסקו סרונדולו31 תנאסי קוקינאקיס78

גביע לייבר 2025

גביע לייבר 2025 נערך בסן פרנסיסקו, קליפורניה, ארצות הברית, באולם צ'ייס סנטר, בין 19 ל-21 בספטמבר 2025.

שתי הנבחרות הציגו לראשונה קפטנים חדשים שהחליפו את ביורן בורג וג'ון מקנרו ששימשו בתפקידיהם מאז ייסוד המפעל. יאניק נואה היה קפטן נבחרת אירופה, כשסגנו, שהחליף את תומאס אנקוויסט, היה טים הנמן. אנדרה אגאסי היה קפטן נבחרת העולם, כשסגנו, שהחליף את פטריק מקנרו, היה פטריק ראפטר.

נבחרת העולם ניצחה את נבחרת אירופה 9:15 וזכתה בגביע.

17px נבחרת אירופהקפטן:  יאניק נואהשחקןדירוג קרלוס אלקרס1 אלכסנדר זברב3 הולגר רונה11 קספר רוד13 יאקוב מנשיק17 פלאביו קובולי2517px נבחרת העולםקפטן:  אנדרה אגאסישחקןדירוג טיילור פריץ5 אלכס דה מינור8 פרנסיסקו סרונדולו21 אלכס מיקלסן32 ז'ואאו פונסקה42 ריילי אופלקה62

גביע לייבר 2026

גביע לייבר 2026 מיועד להיערך בלונדון, באולם O2 ארנה, בין 25 ל-27 בספטמבר 2026.
קישורים חיצוניים



קטגוריה:תחרויות טניס
*